1.pielikums

Ministru kabineta

2013.gada

noteikumiem Nr.

Nozares un darbības, kurām nav paredzēts atbalsts

Atklāta konkursa projekta līdzfinansējums netiek sniegts šādās nozarēs un šādām darbībām  (neatbalstāmo nozaru un darbību ierobežojumi ir attiecināmi uz komersantu plānoto darbības jomu, izņemot gadījumus, ja specifiski norādīts citādi):

**I. Lauksaimniecības produktu ražošanas nozare**

Ierobežojums attiecas uz Līguma par Eiropas Savienības darbību I pielikumā minēto lauksaimniecības produktu primāro ražošanu.

**II. Zivsaimniecības un akvakultūras nozare**

Zivsaimniecība un akvakultūra, uz ko attiecas Padomes 1999.gada 17.decembra Regula (EK) Nr.[104/2000](http://eur-lex.europa.eu/LexUriServ/LexUriServ.do?uri=CONSLEG:2000R0104:20040501:LV:HTML) par zivsaimniecības un akvakultūras produktu tirgu kopīgo organizāciju.

**III. Komersantiem, kuri darbojas Līguma par Eiropas Savienības darbību
I pielikumā minēto lauksaimniecības produktu pārstrādē un tirdzniecībā**

Ja atbalsta apjoms ir noteikts, pamatojoties uz attiecīgo produktu cenu un daudzumu, kurus attiecīgais uzņēmums iepircis no sākotnējiem ražotājiem vai laidis tirgū.

Ja atbalsts ir piešķirts, lai to daļēji vai pilnībā nodotu sākotnējiem ražotājiem.

**IV. Ogļu rūpniecības nozare**

Atbilstoši Padomes 2002.gada 23.jūlija Regulai Nr.[1407/2002](http://eur-lex.europa.eu/LexUriServ/LexUriServ.do?uri=CONSLEG:2002R1407:20070101:LV:HTML) par valsts atbalstu ogļu rūpniecībai1 ogles tiek definētas kā augstas kvalitātes, vidējas kvalitātes, kā arī zemas kvalitātes A un B kategorijas ogles atbilstoši ANO Eiropas Ekonomikas komisijas izstrādātajai starptautiskajai ogļu kodifikācijas sistēmai2.

Ogļu rūpniecības nozare ietilpst NACE 2.red. 05.nodaļā "Ogļu un brūnogļu (lignīta) ieguve" (NACE 1.1.red. grupā 10.1 "Akmeņogļu ieguve, apstrāde un aglomerācija" un grupā 10.2 "Brūnogļu (lignīta) ieguve, apstrāde un aglomerācija").

Piezīmes.

1 Eiropas Savienības Oficiālais Vēstnesis, L 205, 02.08.2006., 1.–8.lpp.

2Starptautiskā vidējas kvalitātes un augstas kvalitātes ogļu kodifikācijas sistēma (1998); Ogļu slāņa starptautiskā klasifikācija (1998) un Starptautiskā zemas kvalitātes ogļu kodifikācijas sistēma (1999).

**V. Alkoholisko dzērienu ražošanas nozare**

Saskaņā ar NACE 2.red. 11.nodaļu "Dzērienu ražošana", izņemot klasi 11.06 "Iesala ražošana" un klasi 11.07 "Bezalkohola dzērienu ražošana; minerālūdeņu un pudelēs iepildītu citu ūdeņu ražošana" (NACE 1.1.red. grupa 15.9 "Dzērienu ražošana", izņemot klasi 15.97 "Iesala ražošana" un klasi 15.98 "Minerālūdeņu un bezalkoholisko dzērienu ražošana").

**VI. Tabakas izstrādājumu ražošanas nozare**

Saskaņā ar NACE 2.red. 12.nodaļu "Tabakas izstrādājumu ražošana" (NACE 1.1.red. 16.nodaļa "Tabakas izstrādājumu ražošana").

**VII. Tirdzniecības nozare**

Saskaņā ar NACE 2.red. G sadaļu "Vairumtirdzniecība un mazumtirdzniecība; automobiļu un motociklu remonts", izņemot grupu 45.2 "Automobiļu apkope un remonts" (NACE 1.1.red. G sekcija "Vairumtirdzniecība un mazumtirdzniecība; automobiļu, motociklu individuālās lietošanas priekšmetu, sadzīves aparatūras un iekārtu remonts", izņemot grupu 50.2 "Automobiļu apkope un remonts" un grupu 52.7 "Individuālās lietošanas priekšmetu, sadzīves aparatūras un iekārtu remonts").

**VIII. Finanšu starpniecības nozare**

Saskaņā ar NACE 2.red. K sadaļu "Finanšu un apdrošināšanas darbības" (NACE 1.1.red. J sekcija "Finanšu starpniecība").

**IX. Komercpakalpojumu nozare**

Saskaņā ar NACE 2.red. L sadaļu "Operācijas ar nekustamo īpašumu" un 77.nodaļu "Iznomāšana un ekspluatācijas līzings" (NACE 1.1.red. 70.nodaļa "Operācijas ar nekustamo īpašumu" un 71.nodaļa "Transportlīdzekļu, mašīnu un iekārtu, individuālās lietošanas priekšmetu, sadzīves aparatūras un iekārtu iznomāšana").

**X. Azartspēļu nozare**

Saskaņā ar NACE 2.red. 92.nodaļu "Azartspēles un derības" (NACE 1.1.red. klase 92.71 "Azartspēles un derības").

**XI. Autotransporta nozare**

Nav paredzēts sniegt atbalstu jebkura veida transporta līdzekļu iegādei uzņēmumiem.

**XII. Kuģu būve**

Kuģu būve tiek definēta kā pašpiedziņas jūras tirdzniecības kuģu būve Eiropas Savienībā.

Kuģu būves nozare ietilpst NACE 2.red. klasē 30.11 "Kuģu un peldošo iekārtu būve" (NACE 1.1.red. klasē 35.11 "Kuģu būve un remonts").

**XIII. Tērauda nozare**

Tērauda nozare ir visas darbības, kas saistītas ar viena vai vairāku šādu produktu ražošanu:

3.1 pārstrādāts čuguns un ferosakausējumi – pārstrādāts čuguns tērauda ražošanai, liešanai un citi pārstrādāta čuguna veidi, spoguļčuguns un augsta oglekļa satura feromangāns, neskaitot citus ferosakausējumus;

3.2. neapstrādāti dzelzs izstrādājumi un pusfabrikāti, parastais tērauds vai īpašais tērauds – šķidrs tērauds, liets vai neliets lietņos, ieskaitot lietņus pusfabrikātu kalšanai – velmējumi, sagataves un plāksnes; lokšņu stieņi un baltā skārda sagataves; karsti velmēti platprofila tinumi, izņemot šķidrā tērauda ražošanu mazo un vidējo lietuvju lējumiem;

3.3. karsti apstrādāti dzelzs, parastā tērauda vai speciālā tērauda ražojumi – sliedes, gulšņi, uzliktņi, balstpaliktņi, sijas, smagie profili (80 mm un vairāk), rievkonstrukcijas, stieņi un profili, mazāki par 80 mm, joslas, mazākas par 150 mm, stiepļu stieņi, apaļš un kvadrātveidīgs tērauds caurulēm, karsti velmētas stīpas un lentes (arī cauruļu sloksnes), karsti velmētas loksnes (pārklātas vai nepārklātas), plāksnes un loksnes ar 3 mm un lielāku biezumu, universālās plāksnes ar 150 mm un lielāku biezumu, izņemot stieples un stiepļu izstrādājumus, pulētos stieņus un dzelzs lējumus;

3.4. auksti apstrādāti ražojumi – baltais skārds, skārds ar alvas un svina klājumu, melnais skārds, cinkotas loksnes, citādas pārklātas loksnes, auksti velmētas loksnes, elektriskās loksnes un lentes baltā skārda ražošanai, auksti velmētas plāksnes tinumos un lentēs;

3.5. caurules – visas bezšuvju tērauda caurules, metinātas tērauda caurules ar diametru, lielāku par 406,4 mm.

**XIV. Sintētisko šķiedru ražošanas nozare**

Sintētisko šķiedru ražošanas nozare ir:

4.1. visu veidu poliestera, poliamīda, akrila vai polipropilēna šķiedru un diegu (neatkarīgi no to izmantošanas veida) ekstrūzija/teksturēšana;

4.2. polimerizācija (ieskaitot polikondensāciju), ja tā ir apvienota ar ekstrūziju izmantoto iekārtu ziņā;

4.3. jebkādi palīgprocesi, kas saistīti ar vienlaicīgu ekstrūzijas/ teksturēšanas jaudu uzstādīšanu, ko veic potenciālais atbalsta saņēmējs vai cits tās grupas uzņēmums, kurā tas ietilpst, un kuri attiecīgajā uzņēmējdarbības veidā izmantoto iekārtu ziņā parasti tiek apvienoti ar šādām jaudām.

Sintētisko šķiedru ražošanas nozare ietilpst NACE 2.red. grupā 20.6 "Sintētisko šķiedru ražošana" (NACE 1.1.red. grupā 24.7 "Sintētisko šķiedru ražošana").

**XV. Neatbalstāmās darbības**

Darbības, kas saistītas ar eksportu uz trešajām valstīm vai Eiropas Savienības dalībvalstīm, ja atbalsts tieši saistīts ar eksportētajiem daudzumiem, ar izplatīšanas tīkla izveidošanu un darbību vai ar citiem kārtējiem izdevumiem, kas saistīti ar eksporta darbībām.

Darbības, kas saistītas ar atbalstu, kas piešķirts, lai importētu preču vietā tiktu izmantotas vietējās preces.

Ekonomikas ministrs D.Pavļuts

Vīza: Valsts sekretāra

pienākumu izpildītājs,

valsts sekretāra vietnieks A.Liepiņš

29.11.2013 09:18

882

S.Blumberga

Sanda.Blumberga@em.gov.lv